wickkiey/tamil-wikipedia-markdown huggingface dataset:
# விக்கிப்பீடியா:ஆண்டு நிறைவுகள்/மார்ச்சு 19


**மார்ச் 19**: புனித யோசேப்பு - தூய கன்னி மரியாவின் கணவர் பெருவிழா (மேற்கு கிறித்தவம்)  
- 1649 &ndash; இங்கிலாந்தில் பிரபுக்கள் அவையை *மக்களுக்கு பயனற்றதும், ஆபத்தானதும்* எனத் தெரிவித்து அதனை ஒழிக்கும் சட்டமூலம் நாடாளுமன்றத்தில் நிறைவேறியது.
- 1932 &ndash; **சிட்னி துறைமுகப் பாலம்** (படம்) திறந்து வைக்கப்பட்டது.
- 1946 &ndash; பிரெஞ்சு கயானா, குவாதலூப்பு, மர்தினிக்கு, ரீயூனியன் ஆகியன பிரான்சின் வெளிநாட்டு மாவட்டங்களாக அறிவிக்கப்பட்டன.
- 1988 &ndash; இந்திய அரசிடம் நீதி கோரி உண்ணா நோன்புப் போராட்டத்தை அன்னை பூபதி தொடங்கினார். நீதி வழங்காத நிலையில் ஏப்பிரல் 19 இல் சாவைத் தழுவினார்.
- 2002 &ndash; சிம்பாப்வே மனித உரிமை மீறல்கள், தேர்தல் மோசடி ஆகிய குற்றச்சாட்டுகளுக்காக பொதுநலவாயத்தில் இருந்து இடைநிறுத்தப்பட்டது.
- 2004 &ndash; பால்ட்டிக் கடலில் 1952 இல் உருசிய மிக்-15 விமானத்தால் சுட்டு வீழ்த்தப்பட்ட சுவீடனின் டிசி-3 விமானத்தின் எச்சங்கள் கண்டுபிடிக்கப்பட்டன.
- 2018 &ndash; *சூடான்* என அழைக்கப்படும் கடைசி ஆண் வடக்கு வெள்ளை காண்டாமிருகம் இறந்தது.
**டி. கே. பட்டம்மாள்** (பி.&nbsp;1919) **விக்கிரமன்** (பி.&nbsp;1928) **ஆ. கந்தையா** (பி.&nbsp;1928)
# நீர் தூய்மையாக்கம்


**நீர் தூய்மையாக்கம்** (Water purification) என்பது, நீரில் உள்ள மாசுக்களை அகற்றி, மனிதர்களின் குடிநீர்த் தேவைக்குப் பொருத்தமான அளவுக்கு அதனைத் தூய்மை ஆக்குவதையோ அல்லது தொழில் துறைத் தேவைகளுக்கு ஏற்ப அவற்றைத் தூய்மைப் படுத்துவதையோ குறிக்கும். நீரிலிருந்து அகற்றப்படவேண்டிய மாசுக்கள், ஒட்டுண்ணிகள், பக்டீரியாக்கள், அல்காக்கள், வைரசுகள், பங்கசுக்கள், கனிமங்கள் என்பவற்றை உள்ளடக்குகின்றன. இவற்றுட் சில உடல் நலத்துக்குக் கெடுதி விளைவிக்கக் கூடியவை. வேறு சில, சுவை, மணம், தோற்றம் போன்ற அம்சங்களில் நீரின் தரத்தைக் கூட்டுவதற்காக அகற்றப்படுகின்றன. தூய்மையாக்கத்தின் இறுதியில், சிறிதளவு தொற்று நீக்கி சேர்க்கப்படுவது வழக்கம். நீர் வழங்கல் வலையமைப்புக்களில் அது மீண்டும் மாசடையாமல் தடுப்பதே இதன் நோக்கமாகும்.
# அபரணை



**ஹபரணை** இலங்கை அனுராதபுரம் மாவட்டத்தில் உள்ள சிறுநகரம் ஆகும். இது அம்பேபுசை-திருகோணமலை (A6) வீதியில் அமைந்துள்ள ஓர் முக்கிய சந்தியாகும். இங்கிருந்து பொலநறுவை மற்றும் மட்டக்களப்பு நகரங்களுக்கான பேருந்து சேவை நடைபெறுகின்றது. திருகோணமலையில் இருந்து மட்டக்களப்பு செல்வோர் இப்பகுதியிலேயே பேருந்து மாறுதல் வேண்டும்.  

இப்பகுதியானது சுற்றுலாப் பயணிகளைக் கவரும் இடமாகும். இதற்கருகே சிகிரியாவும் அமைந்துள்ளது. இங்கே யானைகளில் சவாரிசெய்யமுடியும். சுற்றுலாத் துறைக்கெனவே வளர்க்கப்பட்ட நன்கு பழக்கப் படுத்தப்பட்ட யானைகள் இங்கு உள்ளன.
# காத்தான்குடி



**காத்தான்குடி** கிழக்கிலங்கையில் ஒரு நகரமாகும். தலை நகரான கொழும்பில் இருந்து 339 கிலோமீட்டர் தொலைவில் இந்நகரம் அமைந்துள்ளது.  

மட்டக்களப்பு மாவட்டத்தின் மத்தியில் அமையப்பெற்றுள்ள இந்நகரம் 2. 56 சதுர கிலோமீட்டர் நிலப்பரப்பையும், 1.33 சதுர கிலோமீட்டர் நீர்ப்பரப்பையும் கொண்டுள்ளது. இந்நீர்ப்பரப்பானது மொத்த மாவட்ட நீர்ப்பரப்பில் 0.15% சதவீதமாகும்.  

இங்கு இரண்டு தேசிய பாடசாலைகளும், எழுபதிற்கும் அதிகமான பள்ளிவாசல்களும் காணப்படுகின்றன.  

## நகர எல்லைகள்
வடக்கு: மண்முனை வடக்கு பிரதேச செயலகம்.  

கிழக்கு: வங்காள விரிகுடா (கடல்).  

தென்: மண்முனை பற்று பிரதேச செயலாளர்.  

மேற்கு: மட்டக்களப்பு வாவி.  

## GS பிரிவுகள் மற்றும் மக்கள் தொகை (2014)
| 162 | காத்தான்குடி-6 | 922 | 3049 |  |
| --- | --- | --- | --- | --- |
| 162A | காத்தான்குடி-6 தெற்கு | 921 | 3218 |  |
| 162B | காத்தான்குடி-6 மேற்கு | 622 | 2121 |  |
| 164 | காத்தான்குடி-4 | 376 | 1295 |  |
| 164A | காத்தான்குடி-5 | 631 | 2195 |  |
| 164B | காத்தான்குடி-5 தெற்கு | 303 | 982 |  |
| 164C | காத்தான்குடி-5 மேற்கு | 440 | 1532 |  |
| 165 | காத்தான்குடி-3 | 458 | 1387 |  |
| 165A | காத்தான்குடி-3 மேற்கு | 318 | 955 |  |
| 165B | காத்தான்குடி-3 கிழக்கு | 421 | 1422 |  |
| 166 | காத்தான்குடி-2 | 671 | 2345 |  |
| 166A | காத்தான்குடி-2 வடக்கு | 777 | 2685 |  |
| 167 | காத்தான்குடி-1 | 353 | 1178 |  |
| 167A | புதிய காத்தான்குடி வடக்கு | 1624 | 5429 |  |
| 167B | புதிய காத்தான்குடி கிழக்கு | 2016 | 7847 |  |
| 167C | புதிய காத்தான்குடி தெற்கு | 1567 | 5485 |  |
| 167D | புதிய காத்தான்குடி மேற்கு | 697 | 2429 |  |
| 167E | காத்தான்குடி -1 தெற்கு | 641 | 2052 | } |

## காத்தான்குடி பள்ளிவாசல் படுகொலை

இங்கு காணப்படும் பள்ளிவாசல் ஒன்றில் 1990, ஆகஸ்ட் 3 அன்று இரவுத் தொழுகை நிறைவேற்றிக் கொண்டிருந்த வேளையில் 147 ஆண்கள் மற்றும் சிறுவர்கள் 30 பேர் தமிழீழ விடுதலைப் புலிகளால் சுற்றி வளைக்கப்பட்டு சுட்டுப் படுகொலைச் செய்யப்பட்டனர். இது காத்தான்குடி படுகொலைகள் என அழைக்கப்படுகிறது. இத்தாக்குதலின் துப்பாக்கி ரவை துளைகள் இன்றும் இப்பள்ளிவாயல் சுவர்களில் அழியாச் சுவடுகளாய் காணப்படுகின்றன.  

## சுனாமி (2004)
2004 டிசம்பர் மாதம் 26 ஆம் திகதி தாக்கிய சுனாமிப் பேரலையில் காத்தான்குடியில் 108 பேர் உயிரிழந்தனர் மற்றும் 93 பேர் காணாமல் போயினர். சுமார் 2500 வீடுகள் சேதமடைந்தன.
# பாலைவனமாதல்

பின்வாங்கியதன் மூலம் தரை தட்டியுள்ள கப்பல் ஒன்று.]]  
கள் முன்னேறுவதைக் காட்டும் செய்மதிப் படம்.]]  
**பாலைவனமாதல்** (Desertification) என்பது, வறண்ட, ஓரளவு வறண்ட அல்லது ஈரப்பதம் குறைவாக உள்ள பகுதிகள், காலநிலை மாற்றம் உள்ளிட்ட பல்வேறு காரணங்களால் தரம் குறைவதைக் குறிக்கும். மனிதச் செயற்பாடுகளே இதற்கு முதன்மையான காரணமாகக் கூறப்படுகின்றது. தற்காலத்தில் பாலைவனமாதல் மிகவும் வேகமாக நடைபெறுகிறது. இது வழமையாக மக்கள்தொகைப் பெருக்கத்தால் ஏற்படுவதைக் காட்டிலும் வேகமானதாகும்.  

உயிரியற் பல்வகைமை (biodiversity) இழக்கப்படுதலும், உற்பத்தித் திறன் இழப்பும் பாலைவனமாதலின் முக்கிய தாக்கங்களில் ஒன்றாகும். மடகாஸ்கரில், அதன் மத்திய உயர்நிலப் பகுதிகளில், உள்ளூர் மக்களின் *வெட்டி எரித்தல்* முறைப் பயிர்ச்செய்கையின் காரணமாக நாட்டின் 10% அளவுக்கு ஈடான நிலம் பாலைவனமாதல் மூலம் இழக்கப்பட்டிருப்பதாகக் கணிக்கப்பட்டுள்ளது. உலகின் பல பகுதிகளிலும் இவ்வாறான நிலை உள்ளது.  

## காரணிகள்

சில பகுதிகளில், பாலைவனங்கள் மலைகள் போன்ற இயற்கை அமைப்புக்களால் ஏனைய பகுதிகளிலிருந்து தெளிவாகப் பிரிக்கப்பட்டுள்ளன. வேறு சில பகுதிகளில், இவ்வாறான நில அமைப்புகள் இல்லாத போது, பாலைவனங்களுக்கும், வறட்சி குறைவான இடங்களுக்கும் இடையிலான பகுதிகள் படிப்படியான மாறுநிலைப் பகுதிகளாகவே உள்ளன. இதனால் பாலைவனத்தின் எல்லை தெளிவாக இருப்பதில்லை. இவ்வாறான மாறுநிலைப் பகுதிகளிலுள்ள உயிர்ச்சூழல் முறைமைகள் எளிதிற் குலைந்து விடக்கூடிய, உறுதிக் குறைவான சமநிலையில் உள்ளன.  

இத்தகைய விளிம்புப் பகுதிகளில், மனிதச் செயற்பாடுகள் உயிர்ச் சூழல் முறைமையில் அது தாங்கக்கூடிய அளவுக்கு மேல் நெருக்கடியை உருவாக்கும்போது, நிலம் தரம் குறைகிறது.  

## மேலும் பார்க்க
- பாலைவனங்களின் பட்டியல்
# தமனி



**தமனிகள்** குருதிக்குழல்களாக இருதயத்தில் இருந்து குருதியை வெளியே எடுத்துச் செல்கின்றன. பெரும்பாலான தமனிகள் உயிர்வளியுற்ற குருதியை ஏந்திச் செல்லும்போதிலும், இதற்கு விதிவிலக்காக நுரையீரல் தமனிகள், தொப்புள் தமனிகள் ஆகிய இரு தமனிகளுள்ளன. ஆற்றல் நிறைந்த தமனி குருதித் தொகுதி, புறவணுத் திரவமாக தமனி மண்டலத்தை நிரப்புகிறது.  

சுற்றோட்டத் தொகுதி உயிர் வாழ இன்றியமையாததாக உள்ளது. எல்லா உயிரணுக்களுக்கு உயிர்வளியையும், ஊட்டக்கூறையும் வழங்குவதும், அதேபோன்று கார்பனீராக்சைடு, கழிவுப்பொருள்களை நீக்குவதும், காரகாடித்தன்மைச் சுட்டெண்ணை (pH) உகந்து பராமரிப்பதும், நோய் எதிர்ப்பு அமைப்பின் புரதங்கள், உயிரணுக்களின் சுழற்சியை உகந்து பராமரிப்பதும் இதன் வழக்கமான செயல்பாடுகளின் பொறுப்பாகக் கொண்டுள்ளது. வளர்ந்த நாடுகளில், இறப்புக்கு முதன்மையான இரு காரணிகள், மாரடைப்பும் (*Heart Attack*) பக்கவாதமும் (*Stroke*) ஆகும். இவை தமனி மண்டலத்தில் மெதுவாகவும் படிப்படியாகவும் சீரழிவை ஏற்படுத்துகின்றது, இது பல்லாண்டுகளாக நீடிக்கும் ஒரு செயல்முறையாகும். (இதைப் பார்க்க: தமனிக்கூழ்மைத் தடிப்பு).  

## அமைப்பு
# நான் உங்கள் தோழன்


அவரே இந்தமுறையும் பிரதான பாத்திரத்தில் நடித்தார். சுபாஷினி, கே. ஏ. ஜவாஹர், எஸ். ராம்தாஸ், எம், எம், ஏ. லத்தீப், ருக்மணி தேவி போன்ற பலரை தன்னுடன் நடிக்கவைத்தார். எஸ். வி. சந்திரன் இத்திரைப்படத்தை இயக்கினார். அவரே படத்தொகுப்பாளரும் கூட. எம். கே. றொக்சாமி இசையமைக்க, சாந்தி, முருகவேள், சாது ஆகியோர் இயற்றிய பாடல்களை வி.முத்தழகு, கலாவதி, கே. எஸ். பாலச்சந்திரன் (மெல்லிசைப்பாடகர்) (*சுண்டிக்குளி பாலச்சந்திரன்*), மொஹிதீன் பெக், கனகாம்பாள் என்பவர்கள் பாடினார்கள்.  

கொழும்பு, மலையகம் என்பவற்றோடு யாழ்ப்பாணத்து நகர வீதிகளிலும், மட்டக்களப்பு மாமாங்கத் திருவிழாவிலும் கூட படப்பிடிப்பு நடத்தினார்கள்.  

## கதை

ஒரு கிராம மருத்துவமனையில் மருத்துவராக கண்ணன் (*வி.பி.கணேசன்*) வேலை பார்க்கிறான். அந்த கிராமத்துப் பெண்ணான ராதாவுக்கு (*சுபாஷினி*) கண்ணன் மேல் விருப்பம். ஆனால் அவள் மேல் ராஜன் (*லத்தீப்*) மோகம் கொள்கிறான். ராதாவின் எண்ணம் அறிந்த அவனுக்கு கண்ணனை பழி வாங்கவேண்டுமென்ற எண்ணம் வருகிறது. ஒரு சந்தர்ப்பத்தில் ராஜனிடமிருந்து தப்புவதற்காக ராதா கண்ணனின் மருத்துவமனையில் அடைக்கலம் புகுகிறாள், அங்கே தவறுதலாக மயக்கமருந்தை ராதா குடிக்க, ராஜன் அவளைக் கெடுத்து விடுகிறான். பழி எதிர்பார்த்தது போலவே கண்ணன் மேல் விழுகிறது. நல்லகாலமாக ராஜன் குற்றத்தை ஒப்புக்கொள்ள, எல்லாம் சுபமாக முடிவடைகிறது. அவர் மூன்றிலும் வெவ்வேறு இயக்குனர்கள், இசையமைப்பாளர்கள், கதாநாயகிகள், துணைக் கதாநாயகர்கள் என்று சந்தர்ப்பம் கொடுத்தார்.  
- அக்கால இந்தியப்படங்களில் சிலவேளைகளில் அரசியல் தலைவர்களின் மகாநாடுகள், இறுதி ஊர்வலங்கள் என்பனவற்றை இணத்துக் கொள்வதைப் போல, இத்திரைப்படத்தில் எஸ். ஜே. வி. செல்வநாயகம் அவர்களின் இறுதி ஊர்வலம் இணைக்கப்பட்டது.
# ஆனந்த ஜோதி


***ஆனந்த ஜோதி*** 1963 ஆம் ஆண்டு வெளிவந்த தமிழ்த் திரைப்படமாகும். வி. என். ரெட்டி இயக்கத்தில் வெளிவந்த இத்திரைப்படத்தில் எம். ஜி. இராமச்சந்திரன், தேவிகா, கமல்ஹாசன் மற்றும் பலரும் நடித்திருந்தனர். நடிகை தேவிகா எம். ஜி.ஆர் உடன் நடித்த ஒரே படம் இதுவாகும்.  

## நடிகர்கள்
- எம். ஜி. ராமச்சந்திரன் - ஆனந்தன்
- தேவிகா - ஜோதி
- எம். ஆர். ராதா - புண்ணியகோடி
- எஸ். ஏ. அசோகன் - காவல் ஆய்வாளர் பாசுகர்
- எஸ். வி. சகஸ்ரநாமம் முத்தையா பிள்ளை
- எஸ். வி. இராமதாஸ் - அபு சலீம்
- ஜாவர் சீதாராமன் - சி.ஐ.டி. சுந்தர்
- கமல்ஹாசன் - பாலு
- பி. எஸ். வீரப்பா - ஜம்பு
- மனோரமா - மனோ

## தயாரிப்பு
பி. எஸ். வீரப்பா இப்படத்தை தயாரித்தார். எம்.ஜி.ஆரும் தேவிகாவும் இணைந்து நடித்த ஒரே படம் இதுவாகும். இப்படம் வசூல்ரீதியாக வெற்றி பெற்றது.  

எம்.ஜி.ஆர் உடன் கமல்ஹாசன் திரையில் நடித்த ஒரே திரைப்படம் இதுவாகும். பின்னர் 1972 ஆண்டில் *எம்.ஜி.ஆர்* நடித்த சங்கே முழங்கு மற்றும் நான் ஏன் பிறந்தேன் போன்ற படங்களுக்கு உதவி நடன இயக்குநராக *கமல்ஹாசன்* பணியாற்றியுள்ளார்.  

## பாடல்கள்

இப்படத்திற்கு விசுவநாதன்-இராமமூர்த்தி இசையமைத்திருந்தனர். இப்படத்தின் பாடல்களைக் கவிஞர் கண்ணதாசன் எழுதியிருந்தார்.  

| **எண்** | **பாடல்** | **பாடகர் (கள்)** | **பாடலாசிரியர்** | **நீளம் (நி:நொ)** |
| --- | --- | --- | --- | --- |
| 1 | காலமகள் | பி. சுசீலா | கண்ணதாசன் | 03:32 |
| 2 | கடவுள் இருக்கின்றான் | டி. எம். சௌந்தரராஜன் | 04:23 |  |
| 3 | நினைக்கத் தெரிந்த | பி. சுசீலா | 04:24 |  |
| 4 | ஒரு தாய் மக்கள் | டி. எம். சௌந்தரராஜன் | 04:00 |  |
| 5 | பல பல | டி. எம். சௌந்தரராஜன் | 03:06 |  |
| 6 | பனியில்லாதா மார்கழியா | டி. எம். சௌந்தரராஜன், பி. சுசீலா | 03:31 |  |
| 7 | பொய்யிலே பிறந்து | டி. எம். சௌந்தரராஜன், பி. சுசீலா | 04:49 |  |
# அன்னை இல்லம்


**அன்னை இல்லம்** (*Annai Illam*) 1963 ஆம் ஆண்டு வெளிவந்த தமிழ்த் திரைப்படமாகும். பி. மாதவன் இயக்கத்தில் வெளிவந்த இத்திரைப்படத்தில் சிவாஜி கணேசன், தேவிகா மற்றும் பலரும் நடித்திருந்தனர். ஆரூர் தாசு படத்திற்கு வசனங்களை எழுதினார்.  

## பாடல்கள்
திரைப்படத்துக்கு கே. வி. மகாதேவன் இசையமைத்தார். பாடல்களை யாத்தவர் கண்ணதாசன்.  

| **எண்.** | **பாடல்** | **பாடகர்/கள்** | **கால அளவு** |  |
| --- | --- | --- | --- | --- |
| 1 | *எண்ணிரண்டு பதினாறு வயது* | டி. எம். சௌந்தரராஜன் | 03.37 |  |
| 2 | *நடையா இது நடையா* | 03.09 |  |  |
| 3 | *மடி மீது தலை வைத்து* | டி. எம். சௌந்தரராஜன் & பி. சுசீலா | 04.17 |  |
| 4 | *சிகப்பு விளக்கு எரியுதம்மா* | 03.13 |  |  |
| 5 | *என்ன இல்லை எனக்கு* | ஏ. எல். ராகவன் | 02.57 | } |
# அறிவாளி (திரைப்படம்)



**அறிவாளி** (*Arivaali*) 1963 ஆம் ஆண்டு மார்ச்சு மாதம் முதல் தேதியன்று வெளிவந்த தமிழ்த் திரைப்படமாகும். ஏ. டி. கிருஷ்ணசாமி இயக்கத்தில் வெளிவந்த இத்திரைப்படத்தில் சிவாஜி கணேசன், பி. பானுமதி மற்றும் பலர் நடித்திருந்தனர்.  

## பாடல்கள்
எஸ். வி. வெங்கட்ராமன் படத்திற்கு இசையமைத்திருந்தார். பாடல் வரிகளை பாபநாசம் சிவன், அ. மருதகாசி ஆகியோர் எழுதியிருந்தனர்.
# ஏழை பங்காளன்


**ஏழை பங்காளன்** 1963 ஆம் ஆண்டு வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் ஜெமினி கணேசன், ராகினி மற்றும் பலரும் நடித்திருந்தனர்.  

## திரைக்கதை
ஒரு பணக்கார வாலிபன், 'அண்ணல் காந்தியடிகள் தனது பிரசங்கங்களிலும், கட்டுரைகளிலும் உலக மக்களுக்குப் போதித்த உண்மைகளை ஊருக்கு ஒருவராவது பின்பற்றி நடக்க ஆரம்பித்தால், இல்லாதவர்களுக்கும் இருப்பவர்களுக்கும் இடையே இருக்கும் இடைவெளி குறைந்து, நாளடைவில் வறுமை ஒழிந்து, வளமான வாழ்வை எல்லோரும் அடைய முடியும்' என நம்புகிறான்.  

இதனால் தன்னிடமுள்ள செல்வத்தின் பெரும்பகுதியை ஏழைகளை முன்னேற்றப் பயன் படுத்துகிறான். இதனால் அவன் "ஏழை பங்காளன்" என ஊரார் புகழ்ந்துரைக்கிறார்கள்.  

அந்தப் பணக்கார வாலிபன் என்னென்ன செய்தான் என்பதை விளக்குவதே படத்தின் கதை.  

## நடிகர்கள்

ஜெமினி கணேசன்  

ராகினி  

புஷ்பலதா  

எம். என். நம்பியார்  

எஸ். ஏ. அசோகன்  

கே. பாலாஜி  

டி. எஸ். முத்தையா  

கே. டி. சந்தானம்  

நாகேஷ்  

மனோரமா  

மாலதி  

எம். எஸ். எஸ். பாக்கியம்  

லட்சுமிபிரபா  

தர்மா  

எஸ். வி. ராமதாஸ்  

வி. மகாலிங்கம்  

*ஆள்வார்* குப்புசாமி  

*கரிக்கோல்* ராஜு  

*ஜெமினி* பாலு  

குமரப்பா  

பிரபாகர்  

வி. பி. சாமி  

தண்டபாணி  

*லூஸ்* ஆறுமுகம்  

மாரி  

ராஜு  

## தயாரிப்பு குழு
**தயாரிப்பு:** *வயலின்* கே. வி. மகாதேவன்  

**இயக்குநர்:** கே. சங்கர்  

**கதை வசனம்:** மா. லட்சுமணன்  

**ஒளிப்பதிவு இயக்குநர்:** தம்பு  

**படப்பிடிப்பு:** கே. எஸ். பாஸ்கர் ராவ்  

**படத்தொகுப்பு:** கே. நாராயணன்  

**ஒலிப்பதிவு இயக்குநர்:** டி. எஸ். ரங்கசாமி  

**ஒலிப்பதிவு:** கே. துரைசாமி  

**நடன அமைப்பு:** எஸ். எம். ராஜ்குமார்  

**சண்டைப்பயிற்சி:** வி. பி. சாமி  

**கலை:** ஏ. பாலு  

**ப்ராஸஸிங்:** கே. பரதன்  

**நிழற்படம்:** ஆர். பி. சாரதி  

**ஸ்டூடியோ:** மெஜஸ்டிக்  

## பாடல்கள்
ஏழை பங்காளன் படத்துக்கு இசையமைத்தவர் கே. வி. மகாதேவன். பாடல்களை யாத்தவர்கள்: கண்ணதாசன், வாலி, பஞ்சு அருணாசலம் ஆகியோர். பின்னணி பாடியவர்கள்: டி. எம். சௌந்தரராஜன், பி. சுசீலா ஆகியோர்.  

| பாடலாசிரியர் |  |  |  |  |
| --- | --- | --- | --- | --- |
| 1 | பி. சுசீலா | 04:46 | வாலி |  |
| 2 | டி. எம். சௌந்தரராஜன் | 03:22 | கண்ணதாசன் |  |
| 3 | விளக்கு எரிகின்றது | டி. எம். சௌந்தரராஜன் | 04:54 | கண்ணதாசன் |
| 4 | டி. எம். சௌந்தரராஜன்
பி. சுசீலா | 04:54 | பஞ்சு அருணாசலம் |  |
| 5 | டி. எம். சௌந்தரராஜன் | 02:51 | பஞ்சு அருணாசலம் |  |
| 6 | ஊரழுத வேளையிலே ... ஏழை பங்காளன் இவனே | டி. எம். சௌந்தரராஜன் | வாலி | } |
# இதயத்தில் நீ


**இதயத்தில் நீ** 1963 ஆம் ஆண்டு வெளிவந்த தமிழ்த் திரைப்படமாகும். முக்தா சீனிவாசன் இயக்கத்தில் வெளிவந்த இத்திரைப்படத்தில் ஜெமினி கணேசன், தேவிகா மற்றும் பலரும் நடித்திருந்தனர்.  

## நடிப்பு
- ஜெமினி கணேசன்- வழக்கறிஞர் ஆனந்தனாக
- தேவிகா ராதாவாக
- எம். ஆர். ராதா மாரிமுத்து
- சி லட்சுமி ராஜ்ஜியம்- கமலா
- நாகேஷ் - அர்ச்சுணன்
- கே. ஏ. தங்கவேலு கண்மணி, ஆனந்தன் சகோதரர்
- எம் சரோஜா சூடாமணி
- டிஎஸ் முத்தையா - கோபாலகிருஷ்ண முதலியாராக
- வி.கோபாலகிருஷ்ணன்- சங்கர்/சின்ன கண்ணு
- குமாரி ருக்மணி- ஆனந்தனின் மாற்றாந்தாய்/கண்மணியின் தாயாக
- சட்டம்பிள்ளை கே. என். வெங்கடராமன் - சூடாமணி அப்பா
- வி. எஸ். ராகவன்- நெல்லையப்பனாக, ராதாவின் தாத்தா
# இது சத்தியம்


**இது சத்தியம்**1963 ஆம் ஆண்டு வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் எஸ். ஏ. அசோகன், சந்திரகாந்தா மற்றும் பலரும் நடித்திருந்தனர்.  

## பாடல்கள்
இரட்டையர் விஸ்வநாதன்-ராமமூர்த்தி இசையமைத்தனர். பாடல்களை யாத்தவர் கண்ணதாசன். டி. எம். சௌந்தரராஜன், சீர்காழி கோவிந்தராஜன், பி. சுசீலா, எஸ். ஜானகி, எல். ஆர். ஈஸ்வரி ஆகியோர் பின்னணி பாடினார்கள்.  

| எண். | பாடல் | பாடகர்/கள் | கால அளவு |  |
| --- | --- | --- | --- | --- |
| 1 | *சிங்காரத் தேருக்கு* | சீர்காழி கோவிந்தராஜன் & எல். ஆர். ஈஸ்வரி | 04:28 |  |
| 2 | *மனம் கனிவான அந்த* | டி. எம். சௌந்தரராஜன் & பி. சுசீலா | 05:24 |  |
| 3 | *சரவணப் பொய்கையில்* | பி. சுசீலா | 04:30 |  |
| 4 | *காதலிலே பற்று வைத்தாள்* | 04:57 |  |  |
| 5 | *குங்குமப்பொட்டு குலுங்குதடி* | குழுவினருடன் பி. சுசீலா, எஸ். ஜானகி | 06:08 |  |
| 6 | *சத்தியம் இது சத்தியம்* | டி. எம். சௌந்தரராஜன் | 04:32 | } |
# கலை அரசி



**கலை அரசி** 1963 ஆம் ஆண்டு வெளிவந்த தமிழ்த் திரைப்படமாகும். ஏ. காசிலிங்கம் இயக்கத்தில் வெளிவந்த இத்திரைப்படத்தில் எம். ஜி. ஆர், பி. பானுமதி மற்றும் பலரும் நடித்திருந்தனர்.  

இந்தியாவின் முதல் விண்வெளி மற்றும் வேற்றுகிரகவாசி யை மையமாக வைத்து எடுக்கப்பட்ட திரைப்படமாகும்.
# கல்யாணியின் கணவன்


**கல்யாணியின் கணவன்** 1963 ஆம் ஆண்டு வெளிவந்த தமிழ்த் திரைப்படமாகும். ஸ்ரீ ராமுலு நாயுடு இயக்கத்தில் வெளிவந்த இத்திரைப்படத்தில் சிவாஜி கணேசன், பி. சரோஜாதேவி மற்றும் பலரும் நடித்திருந்தனர்.  

- Kalyaniyin Kanavan 1963 - *தி இந்து (ஆங்கிலம்)* நாளிதழில் *ராண்டார் கை* எழுதிய கட்டுரை
# காஞ்சித்தலைவன்


**காஞ்சித்தலைவன்** (*Kaanchi Thalaivan*) 1963 ஆம் ஆண்டு வெளிவந்த தமிழ்த் திரைப்படமாகும். ஏ. காசிலிங்கம் இயக்கத்தில் வெளிவந்த இத்திரைப்படத்தில் எம். ஜி. ஆர், பி. பானுமதி, எஸ். எஸ். ராஜேந்திரன், விஜயகுமாரி மற்றும் பலரும் நடித்திருந்தனர். இத்திரைப்படத்திற்கான கதை, வசனங்களை மு. கருணாநிதி எழுதினார். 26 அக்டோபர் 1963 அன்று வெளியிடப்பட்டது. இந்தத் திரைப்படம் பல சர்ச்சைகளை ஏற்படுத்தியது. மேலும், வசூல் ரீதியாக தோல்வியடைந்தது.  

## தயாரிப்பு
இந்தப் படத்திற்கு மகேந்திரன் உதவி இயக்குநராகப் பணியாற்றினார். ஆந்திரப் பிரதேசத்தைச் சேர்ந்த காவல் அதிகாரி பஜ்ஜையா, இராமச்சந்திரனின் உயரமான உயரம் மற்றும் ஏராளமான மல்யுத்தப் பதக்கங்கள் காரணமாக, அவரது எதிரியாக ஒரு மல்யுத்தக் காட்சிக்குத் தேர்ந்தெடுக்கப்பட்டார். நிஜ வாழ்க்கையிலும் திறமையான மல்யுத்த வீரரான இராமச்சந்திரன், பஜ்ஜையாவைத் தலைக்கு மேலே தூக்கி கீழே வீசினார். இது தனக்கு முதல் முறையாக நடந்தது என்று பஜ்ஜையா குறிப்பிட்டார்.  

## இசை
படத்திற்கு கே. வி. மகாதேவன் இசையமைத்திருந்தார்.  

## வரவேற்பு
நடிகர்களின் நடிப்பையும், கருணாநிதியின் வசனங்களையும் கல்கி பத்திரிக்கை பாராட்டியது. ஆனால் “பிரபலமான வரலாற்று கதாபாத்திரங்களை கையாண்ட தயாரிப்பாளர்கள் பெண்மை மற்றும் ஆண்மைக்கு மரியாதை அளிக்கும் விதத்திலும், வாள்கள் மற்றும் தோள்களுக்கு பெருமை சேர்க்கும் விதத்திலும் ஒரு புதிய கதையை கண்டுபிடித்திருக்கலாம்” என்று கருதினார். மேலும், காஞ்சித் தலைவன் பல வரலாற்று குறிப்புகளைக் கொண்ட வரலாற்று சகாப்தத்தின் வீரப் போராட்டத்தை அடிப்படையாகக் கொண்ட ஒரு கற்பனைத் திரைக்கதையாக பெருமை கொள்ள எதுவும் இல்லை என்பது வருந்தத்தக்கது என்றும் எழுதியது.  

## சர்ச்சைகள்
திராவிட முன்னேற்றக் கழகத்தின் பொதுச் செயலாளராக இருந்த சி. என். அண்ணாதுரையின் இகழ்ச்சிப் பெயரான காஞ்சித் தலைவன் என்ற தலைப்பை தணிக்கை வாரியம் எதிர்த்தது. ஆனால் தயாரிப்பாளர்கள் தலைப்பை மாற்ற மறுத்துவிட்டனர். படம் வசூல் ரீதியாக தோல்வியடைந்தது". இந்தப் படம் சாளுக்கிய மன்னரை ஒரு கோமாளியாக சித்தரித்து சர்ச்சையை ஏற்படுத்தியது. மேலும் தமிழ் மன்னர் சாளுக்கியர்களின் கொடியை மிதிக்கும் காட்சியும் இடம்பெற்றது. இது கன்னட ஆர்வலர் பெங்களூரு மா இராமமூர்த்தி தலைமையில் பெங்களூரில் பெரும் போராட்டங்களுக்கு வழிவகுத்தது.
# கற்பகம் (திரைப்படம்)


**கற்பகம்** 1963 ஆம் ஆண்டு வெளிவந்த தமிழ்த் திரைப்படமாகும். கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் ஜெமினி கணேசன், கே. ஆர். விஜயா மற்றும் பலரும் நடித்திருந்தனர். 1964 இல் சிறந்த தமிழ்த் திரைப்படத்துக்கான தேசிய விருது - இரண்டாவது சிறந்த படத்துக்கான தகுதிச் சான்றிதழ் பெற்றுள்ளது.  

- இத்திரைப்படத்தின் மூலம் கே. ஆர். விஜயா தமிழ்த் திரைப்படத்துறைக்கு அறிமுகமானார்.
## பாடல்கள்
இத்திரைப்படத்திற்கு இசையமைத்தவர்கள் விஸ்வநாதன்-ராமமூர்த்தி ஆவார்கள். அனைத்துப் பாடல்களையும் கவிஞர் வாலி எழுதினார். ஒலிப்பதிவில் இடம்பெற்ற அனைத்துப் பாடல்களையும் ஒரே பின்னணிப் பாடகி பி. சுசீலா பாடினார். "அத்தை மடி மெத்தையடி" மற்றும் "மன்னவனே அழலாமா கண்ணீரை" பாடல்கள் புகழ் பெற்றன.
# கொஞ்சும் குமரி


**கொஞ்சும் குமரி** (Konjum Kumari) 1963 ஆம் ஆண்டு வெளிவந்த தமிழ்த் திரைப்படமாகும். ஜி. விஸ்வநாதன் இயக்கத்தில் வெளிவந்த இத்திரைப்படத்தில் மனோகர், மனோரமா மற்றும இரா. சு. மனோகர் முன்னணி கதாபாத்திரத்தில் நடித்துள்ளனர். இவர்களுடன் எஸ். வி. ராமதாஸ், ஏ. கருணாநிதி ,கே. கே. சௌந்தர் மற்றும் பலரும் நடித்திருந்தனர். இதன் இயக்கம் ஜி. விஸ்வநாதன், தனது சொந்த படத்தயாரிப்பு நிறுவனமான மாடர்ன் தியேட்டர்ஸ் சார்பில் தி. இரா. சுந்தரம் இதை தயாரித்திருந்தார். நகைச்சுவையில் புகழ் பெற்ற மனா மற்றும் கே. தேவராஜன் கதையை எழுதியுள்ளனர். இசை வேதா. மாடர்ன் தியேட்டர்ஸ் நிறுவனத்தின் 99வது படமான "கொஞ்சும் குமரி" சென்னையில் பல திரையரங்குகளில் வெற்றிகரமாக ஓடியுள்ளது .  

## கதை
அல்லி (மனோரமா) காட்டில் வாழும் ராணியாகும், இராஜங்கத்தை (இரா. சு. மனோகர்), ஒரு வழிப்பறிக் கும்பல் சூழ்ந்து கொண்டபோது அல்லி அவரை ஆபத்திலிருந்து காப்பாற்றுகிறார். அவர் மீது காதல்வயப்படுகிறாள் , ஆனால் இராஜங்கம் அவளது காதலை மறுத்து விடுகிறான். எனவே, அல்லி அவனை துப்பாக்கி முனையில் அவனை மிரட்டி திருமணம் செய்து கொள்ளும்படி வற்புறுத்துகிறாள். இராஜங்கத்தின் சகோதரனை கடத்தி வைத்து பணம் பறிக்கும் முயற்சியில் ஒரு கும்பல் ஈடுபடும்போது, அல்லி தான் மீண்டும் அங்கு வந்து அவரை காப்பாற்றுகிறாள்,பின்னர், என்ன நிகழ்கிறது, என்பதும் காதலர்கள் இணந்தனரா என்பது படத்தின் முடிவு சொல்கிறது.  
ஹாலிவுட் கதைகளை தழுவி படம் எடுப்பதில் இந்தப்படமும் தப்பவில்லை, மனோரமாவின் வித்தியாசமான நடிப்பை ரசிகர்கள் ஏற்றுக்கொண்டனர், மேலும் நடிகர் இரா. சு. மனோகரனின் திறமையான நடிப்பினாலும், சண்டைக்காட்சிகளாலும், கே. தேவராஜனின் நகைச்சுவை வசனங்களாலும்,குறிப்பிடத்தக்க ஒளிப்பதிவாளர் நல்லி ஏ. இரானியின் தந்திரக்காட்சிகளாலும், எஸ்.எஸ்.லால் மற்றும் எல். பாலுவின் படத்தொகுப்பாலும் இந்தத் திரைப்படம் வெகுவாக ரசிகர்களை கவர்ந்தது.  

## இசை
இதன் இசையமைப்பாளர் வேதா மற்றும் பாடல்களை வாலி, கருணைதாசன் மற்றும் நல்லதம்பி ஆகியோர் எழுதியுள்ளனர்.இதன் பாடல்களை பி. சுசீலா, கே. ஜே. யேசுதாஸ் போன்றோர் பாடியுள்ளனர். திருச்சி லோகநாதன், ஏ. ஜி. ரத்னமாலா மற்றும் பி. வசந்தாவும் உடன் பாடியுள்ளனர். நடன அமைப்பாளர் ஒய். சிவையா பானுவுடன் சேர்ந்து சென்னை சகோதரிகள் சசி மற்ரும் கலா ஆகியோர் நடனங்களை அமைத்திருந்தனர்.  
| எண். | பாடல்கள் | பாடியோர் | நீளம் (m:ss) |
| --- | --- | --- | --- |
| 1 | "ஜாலியான ஜோடிகளா" | பி. சுசீலா | 04:57 |
| 2 | "காத்திருந்தேனே நானே" | 03:37 |  |
| 3 | "மாப்பிள்ளையே மாப்பிள்ளையே கோவமா" | 03:14 |  |
| 4 | "தோப்புல ஒரு நாள்" | திருச்சி லோகநாதன் & ஏ. ஜி. ரத்னமாலா | 03:14 |
| 5 | "நடந்த காடு எனக்கு" | பி. சுசீலா | 02:45 |
| 6 | "ஆசை வந்த பின்னே" | கே. ஜே. யேசுதாஸ் & பி. வசந்தா | 03:34 |
| 7 | "வணக்கம் வணக்கம்" | 04:35 | } |

## பிற காரணிகள்
இரா. சு. மனோகர், ஆர். எம். கிருஷ்ணசுவாமியின் ராஜாம்பாள் என்ற படத்தில் நடிக்க துவங்கி ,பின்னர் எதிர்மறை பாத்திரங்களில் நடிக்க ஆரம்பித்தார். மனோரமா ஒரு அற்புத திறமை மிக்க நடிகையாவார், ஆயிரத்திற்கும் மேற்பட்ட திரைப்படங்களில் அவரது இறப்பு வரை பல்வேறு கதாபாத்திரங்களில் தீவிரமாக நடித்து வந்தார். நடிகர் இரா. சு. மனோகர் மற்றும் மனோரமா ஆகிய இருவரையும் தி. இரா. சுந்தரம் தனது 18 படங்களில் நடிக்க வத்துள்ளார், மாடர்ன் தியேட்டர்ஸ் படங்களில் நடித்துள்ள எந்தவொரு நடிகர்களை விடவும் இது அதிகம். தி. இரா. சுந்தரம் அவர்கள் இரா. சு. மனோகரது ஒழுக்கம், அவரது குரல், உரையாடல் வெளிபடுத்தும்விதம் மற்றும் அவரது ஆங்கில அறிவை மிகவும் விரும்பினார். மனோகர் சென்னைப் பல்கலைக்கழகத்தில் பட்டம் பெற்று,. அஞ்சல் துறையில் ஒரு எழுத்தராக பணிபுரிந்தார்.
# குலமகள் ராதை


**குலமகள் ராதை** 1963 ஆம் ஆண்டு வெளிவந்த தமிழ்த் திரைப்படமாகும். ஏ. பி. நாகராஜன் இயக்கத்தில் வெளிவந்த இத்திரைப்படத்தில் சிவாஜி கணேசன், பி. சரோஜாதேவி மற்றும் பலரும் நடித்திருந்தனர். எழுத்தாளர் அகிலன், கலைமகள் இதழில் *வாழ்வு எங்கே?* என்ற பெயரில் தொடர் கதையாக எழுதி வரவேற்பு பெற்ற புதினத்தின் அடிப்படையில் உருவாக்கப்பட்டது. இது 1963 ஜூன் 7 அன்று வெளியானது.  

## கதை
ராதையும் சந்திரனும் காதலிக்கின்றனர். அவர்கள் திருமணம் செய்து கொள்ள முடிவு செய்கின்றனர். ஓடிப்போக முயற்சிக்கும்போது, ​​ராதையின் மைத்துனி வனஜா ராதையைத் தடுத்து, ஓடிப்போக வேண்டாம் என்று அவளை சமாதானப்படுத்துகிறாள். இதனால் சந்திரன் தான் ஏமாற்றப்பட்டதாக எண்ணி காதலியையும், வீட்டையும் விட்டு வெளியேறி சர்கஸ் ஒன்றில் சேர்கிறான். அங்கு சந்திரன் சர்கஸ் கலைஞரான லீலாவைக் காதலிக்கிறான். ஒரு நிகச்சியின்போது, பார்வையாளராக வரும் ராதையைக் கண்டதும் தன்னை மறந்து சர்கசிலிருந்து சந்திரன் கீழே விழுகிறான். பலத்த காயமுற்ற சந்திரனை மருத்துவமனையில் சேர்க்கின்றனர். சந்திரனக்கு என்னவாயிற்று, பிரிந்த காதலர்கள் ஒன்று சேர்ந்தார்களா என்பதே கதை.  

## நடிப்பு
- சந்திரனாக சிவாஜி கணேசன்
- ராதையாக சரோஜாதேவி
- லீலாவாக தேவிகா

;துணை நடிகர்களாக  
- நடராஜனாக இரா. சு. மனோகர்
- சாம்பமூர்த்தியாக கே. சாரங்கபாணி
- லீலாவின் தந்தையாக வி. கே. ராமசாமி
- சுந்தரேசனாக தி. க. பகவதி
- ஆறுமுகமாக டி. என். சிவதாணு
- சர்கஸ்காரராக பி. டி. சம்பந்தம்

;துணை நடிகைகள்  
- கமலமாக ப. கண்ணாம்பா
- வனஜாவாக ஆர். சந்தியா
- முத்தம்மாவாக Manorama

## தயாரிப்பு
குலமகள் ராதை படத்தை ஏ. பி. நாகராஜன் திரைக்கதை, உரையாடல் எழுதி இயக்கினார். ஸ்பைடர் பிலிம்ஸ் என்ற பதாகையின் கீழ் திருப்பூர் ஸ்பைடர் என்ற பனியன் நிறுவனம் தயாரித்தது. ஒளிப்பதிவை டபிள்யூ. ஆர். சுப்பா ராவ் மேற்கொண்டார், படத்தொகுப்பு பணிகளை கே. துரைராஜ் கையாண்டார்.  

| "ஆருயிரே மன்னவரே" | பி. சுசீலா | கண்ணதாசன் | 03.23 |
| --- | --- | --- | --- |
| "இரவுக்கு ஆயிரம் கண்கள்" | 03.11 |  |  |
| "கள்ளமலர் சிரிப்பிலே" | அ. மருதகாசி | 03.14 |  |
| "பகலிலே சந்திரனைப் பார்க்கப் போனேன்" | கண்ணதாசன் | 03.20 |  |
| "சந்திரனைக் காணாமல் அல்லி முகம்" | டி. எம். சௌந்தரராஜன், பி. சுசீலா | 3:28 |  |
| "ராதே உனக்குக் கோபம் ஆகாதடி" | டி. எம். சௌந்தரராஜன் | அ. மருதகாசி | 02.52 |
| "உலகம் இதிலே அடங்குது. உண்மையும் பொய்யும் விளங்குது" | கண்ணதாசன் | 03.30 |  |
| "உன்னைச் சொல்லி குற்றமில்லை என்னைச் சொல்லிக் குற்றமில்லை" | 03.32 | } |  |

## வெளியீடும் வரவேற்பும்
குலமகள் ராதை 1963 சூன் 7 அன்று வெளியானது. கல்கியின் காந்தன் படத்தை *ஆரம்ப - ஐதர் காலத்து - - மறந்து போன ஆர்மச்சூர் நடகங்களை நினைவுபடுத்துவதாக உள்ளது* என்று விமர்ச்சித்தார்.
# குங்குமம் (திரைப்படம்)


**குங்குமம்** 1963 ஆம் ஆண்டில் கிருஷ்ணன்-பஞ்சு இயக்கத்தில் வெளிவந்த தமிழ்த் திரைப்படமாகும். கே. மோகனின் தயாரிப்பில் வெளிவந்த இத்திரைப்படத்தில் சிவாஜி கணேசன், விஜயகுமாரி மற்றும் பலரும் நடித்திருந்தனர்.  

## பாடல்கள்
இத்திரைப்படத்திற்கு கே. வி. மகாதேவன் இசையமைத்திருந்தார்.  

| 1 | சின்னஞ்சிறிய வண்ணப் பறவை | டி. எம். சௌந்தரராஜன், ஜானகி | கண்ணதாசன் | 05:48 |
| --- | --- | --- | --- | --- |
| 2 | காலங்கள் தோறும் | பி. சுசீலா | 03:35 |  |
| 3 | குங்குமம் | சூலமங்கலம் இராசலட்சுமி, பி. சுசீலா | 02:50 |  |
| 4 | மயக்கம் எனது | டி. எம். சௌந்தரராஜன் | 03:46 |  |
| 5 | பூந்தோட்ட காவல்காரா | டி. எம். சௌந்தரராஜன், பி. சுசீலா | 03:49 |  |
| 6 | தூங்காத கண்ணென்று | டி. எம். சௌந்தரராஜன், பி. சுசீலா | 03:59 |  |
# நானும் ஒரு பெண்


**நானும் ஒரு பெண்** 1963 ஆம் ஆண்டு வெளிவந்த தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் வெளிவந்த இத்திரைப்படத்தில் எஸ். எஸ். ராஜேந்திரன், விஜயகுமாரி மற்றும் பலரும் நடித்திருந்தனர்.  

இப்படத்தில் இடம் பெற்ற கவிஞர் கண்ணதாசன் எழுதிய “கண்ணா கருமை நிறக்கண்ணா... பாடல் பெரிதும் புகழடைந்தது.
# நீங்காத நினைவு


**'நீங்காத நினைவு**' , 1963 ஆம் ஆண்டு வெளிவந்த தமிழ்த் திரைப்படமாகும். டபிள்யூ. ஆர். சுப்பாராவ் இயக்கத்தில் வெளிவந்த இத்திரைப்படத்தில், எஸ். எஸ். ராஜேந்திரன், விஜயகுமாரி மற்றும் பலர் நடித்திருந்தனர். தீதார் என்ற 1951 ஆம் ஆண்டு வெளியான இந்திப் படத்தின், தமிழ்ப் பதிப்பே இத்திரைப்படமாகும்.  

## பாடல்கள்
திரைப்படத்துக்கு இசையமைத்தவர் கே. வி. மகாதேவன். வாலி, அ. மருதகாசி, கண்ணதாசன், கொத்தமங்கலம் சுப்பு ஆகியோர் பாடல்களை இயற்றினர். பி. சுசீலா, எல். ஆர். ஈஸ்வரி, டி. எம். சௌந்தரராஜன், பி. பி. ஸ்ரீநிவாஸ் ஆகியோர் பின்னணி பாடினார்கள்.  

*நேற்று வந்து, இன்றிருந்து, நாளை போகும்*.. என்ற பாடலே, டி. எம். சௌந்தரராஜன் பாடிய, முதல், **வாலி**யின் பாடலாகும்.  

நௌஷாத் இசையமைத்த, இந்தி பாடலின் மெட்டில் அமைந்த, "ஓ சின்னஞ்சிறு மலரை மறந்து விடாதே".. என்ற பாடல் பிரபலமடைந்தது.  

| எண். | பாடல் | பாடகர்/கள் | பாடலாசிரியர் | கால அளவு (mm:ss) |  |
| --- | --- | --- | --- | --- | --- |
| 1 | *ஓ சின்னஞ்சிறு மலரை மறந்து விடாதே*.. | பி. சுசீலா & எல். ஆர். ஈஸ்வரி | வாலி | 03:04 |  |
| 2 | *நேற்று வந்து, இன்றிருந்து, நாளை போகும்*.. | டி. எம். சௌந்தரராஜன் | 03:24 |  |  |
| 3 | *ஓ சின்னஞ்சிறு மலரை மறந்து விடாதே*.. - | 01:17 |  |  |  |
| 4 | *பார்த்ததுண்டா, கேட்டதுண்டா*.. | குழுவினருடன், எல். ஆர். ஈஸ்வரி | அ. மருதகாசி | 02:28 |  |
| 5 | *கண் பார்வை கவி பாடும்*.. | பி. சுசீலா | 03:26 |  |  |
| 6 | *எங்கிருந்த போதும் உனை மறக்கமுடியுமா*.. | 03:08 |  |  |  |
| 7 | *உன் கதையும் என் கதையும்*.. | டி. எம். சௌந்தரராஜன் | 03:19 |  |  |
| 8 | *அன்பு வாழ்க, ஆசை வாழ்க*.. | டி. எம். சௌந்தரராஜன் & பி. சுசீலா | கண்ணதாசன் | 03:22 |  |
| 9 | *கதையை கேட்டதும் மறந்துவிடு*.. | பி. பி. ஸ்ரீநிவாஸ் | கொத்தமங்கலம் சுப்பு | 04:09 | } |
# நெஞ்சம் மறப்பதில்லை


**நெஞ்சம் மறப்பதில்லை** 1963 ஆம் ஆண்டு வெளிவந்த தமிழ்த் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் கல்யாண் குமார், தேவிகா, நம்பியார், நாகேஷ், மனோரமா மற்றும் பலர் நடித்திருந்தனர். ஸ்ரீதரின் தம்பி சி.வி. ராஜேந்திரன் இத்திரைப்படத்தின் இணை இயக்குநராக பணியாற்றியுள்ளார். இக்கதை செய்திகளில் இருந்து எடுக்கப்பட்டதாக கூறப்படுகிறது. மற்றும் ‘அழகுக்கும் மலருக்கும்,’ பாடல்கள் மிகவும் பிரபலம்.  

## மறு ஆக்கம்
2013-ம் ஆண்டு இத்திரைப்படத்தின் மறு ஆக்க உரிமையை இயக்குநர் செல்வராகவன் வாங்கியுள்ளார்.  

## குறிப்புகளும் மேற்கோள்களும்
# பணத்தோட்டம்


**பணத்தோட்டம்** 1963 ஆம் ஆண்டு வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் எம். ஜி. ஆர், பி. சரோஜாதேவி மற்றும் பலரும் நடித்திருந்தனர்.  

## நடிகர், நடிகையர்

## பாடல்கள்
இத்திரைப்படத்திற்கு விஸ்வநாதன்-ராமமூர்த்தி இசையமைத்தனர். பாடல் வரிகளைக் கவிஞர் கண்ணதாசன் எழுதியிருந்தார்.  

| "என்னதான் நடக்கும்" | டி. எம். சௌந்தரராஜன் | 03:18 |  |
| --- | --- | --- | --- |
| "ஜவ்வாது மேடையிட்டு" | டி. எம். சௌந்தரராஜன், பி. சுசீலா | 04:30 |  |
| "ஒரு நாள் இரவில்" | பி. சுசீலா | 03:12 |  |
| "ஒருவர் ஒருவரை" | டி. எம். சௌந்தரராஜன், எல். ஆர். ஈசுவரி | 04:37 |  |
| "பணத்தோட்டம்" | டி. எம். சௌந்தரராஜன் | 04:15 |  |
| "பேசுவது கிளியா" | டி. எம். சௌந்தரராஜன் , பி. சுசீலா | 04:06 | } |
# பார் மகளே பார்



**பார் மகளே பார்** 1963 ஆம் ஆண்டு வெளிவந்த தமிழ்த் திரைப்படமாகும். ஏ. பீம்சிங் இயக்கத்தில் வெளிவந்த இத்திரைப்படத்தில் சிவாஜி கணேசன், லட்சுமியாக சௌகார் ஜானகி, ஆரவள்ளியாக மனோரமா, சேகராக முத்துராமன், காந்தாவாக புஷ்பலதா, நட்ராஜாக எம். ஆர். ராதா, சுந்தரமாக ஏ. வி. எம். ராஜன், சோ ராமசாமி, ராமசாமியாக வி. கே. ராமசாமி, சந்திரவாக விஜயகுமாரி மற்றும் பலரும் நடித்திருந்தனர்.
# பெரிய இடத்துப் பெண்


**பெரிய இடத்துப் பெண்** 1963 ஆம் ஆண்டு வெளிவந்த தமிழ்த் திரைப்படமாகும். டி. ஆர். ராமண்ணா இயக்கத்தில் வெளிவந்த இத்திரைப்படத்தில் எம். ஜி. ஆர், சரோஜாதேவி, மற்றும் பலரும் நடித்திருந்தனர்.  

## நடிகர்கள்
- எம். ஜி. இராமச்சந்திரன் - அழகப்பன் என்கிற முருகப்பன்
- சரோஜா தேவி - புனிதா
- எம். ஆர். ராதா - கைலாசம்
- எஸ். ஏ. அசோகன் - சபாபதி
- நாகேஷ் - அருளப்பன்
- என். எஸ். கே. கோலப்பன் - கோலப்பா
- டி. ஆர். ராஜகுமாரி - கங்கம்மா, முருகப்பனின் அக்கா
- மணிமாலா - தில்லையம்மாள்
- ஜோதிலட்சுமி - வள்ளி
- சேதுபதி தில்லையம்மாள், வள்ளியின் தந்தை

## பாடல்கள்

இத்திரைப்படத்திற்கு விசுவநாதன்-இராமமூர்த்தி இசையமைத்திருந்தனர். இப்படத்தில் பணி செய்து கொண்டிருக்கும் பொழுது விசுவநாதன் பிற படங்களுக்கு் இரவும் பகலுமாக இசையமைப்பு வேலை செய்து கொண்டிருந்ததால் ஒரு நாள் காலை இசையமைக்க வர தாமதமாகிவிட்டது. அன்று வந்த கண்ணதாசன் விசுவநாதனுக்காக காத்திருந்து பிறகு வேறு பணியுள்ளதால், பாடல் வரிகள் எழுதி கொடுத்துவிட்டு அதற்கு மெட்டைத்துக் கொள்ளுங்கள் என்று சென்றுவிட்டார். அப்படி எழுதிய பாடல் வரிகள் தான் "அவனுக்கென்ன தூங்கிவிட்டான் அகப்பட்டவன் நானல்லவா".  

| 1 | அன்று வந்ததும் (மகிழ்ச்சி) | டி. எம். சௌந்தரராஜன், பி. சுசீலா | கண்ணதாசன் | 03:09 |
| --- | --- | --- | --- | --- |
| 2 | அன்று வந்ததும் | டி. எம். சௌந்தரராஜன், பி. சுசீலா | 03:00 |  |
| 3 | அவனுக்கென்ன தூங்கி | டி. எம். சௌந்தரராஜன் | 02:43 |  |
| 4 | கண்ணென்ன கண்ணென்ன | டி. எம். சௌந்தரராஜன் | 03:14 |  |
| 5 | கட்டோடு குழலாட | பி. சுசீலா, டி. எம். சௌந்தரராஜன் , எல். ஆர். ஈசுவரி | 04:58 |  |
| 6 | பாரப்பா பழனியப்பா | டி. எம். சௌந்தரராஜன் | 03:01 |  |
| 7 | துள்ளி ஓடும் கால்கள் | டி. எம். சௌந்தரராஜன், பி. சுசீலா | 03:29 |  |
# இரத்தத் திலகம்


**இரத்தத் திலகம்** (*Ratha Thilagam*) 1963 ஆம் ஆண்டு வெளிவந்த தமிழ்த் திரைப்படமாகும். கண்ணதாசன் உரையாடல் எழுதி, தாதா மிராசியின் இயக்கத்தில் வெளிவந்த இத்திரைப்படத்தில் சிவாஜி கணேசன், சாவித்திரி மற்றும் பலரும் நடித்திருந்தனர்.  

## கதைச்சுருக்கம்
குமார் (சிவாஜி கணேசன்), கமலா (சாவித்திரி) ஆகிய இருவரும் கல்லூரித் தோழர்கள் இருவருக்கும் காதல் மலர்கிறது. கல்லூரி படிப்பு முடிந்தபிறகு கமலா தன் தாய் தந்தையைக் காண சீனா செல்கிறார். கமலாவின் தந்தை சீனாவில் வணிகம் செய்துவந்த ஒரு தமிழர். அதனால் அங்கேயே குடும்பத்துடன் வாழ்ந்து வந்துள்ளார். இந்நிலையில் 1962 அக்டோபரில் இந்திய சீனப் போர் துவங்குகிறது. போரில் ஈடுபடும் நோக்கத்துடன் குமார் இந்திய இராணுவத்தில் இணைந்து மேஜராக ஆகிறார். அதேசமயம் சீனாவில் உள்ள இந்தியர்கள் வெளியேறவேண்டும் அல்லது காவலில் இருக்கவேண்டும் என சீன அரசு உத்தரவிடுகிறது. கமலாவின் குடும்பத்தினர் இந்தியா திரும்புகின்றனர். ஆனால் கமலா அதற்கு மறுத்து தான் பிறந்த சீனாவே தன் தாய்நாடு என அங்கேயே தங்கிவிடுகிறாள். சீன இராணுவ மருத்துவரைத் திருமணம் செய்துகொண்டு சீன இராணுவத்தில் இணைகிறாள். இதைச் செய்தித் தாளில் படித்த குமார் ஆத்திரம் அடைகிறான்.  

இராணுவத்தில் சேர்ந்த குமார் இந்திய எல்லையில் இருக்க கமலா அதை ஒட்டிய சீன எல்லையில் பணிபுரிகிறாள். கமலா இரவு நேரத்தில் இந்திய இராணுவத்து முகாமை டார்ச் ஒளிசமிக்ஞை வழியாக தொடர்பு கொள்கிறாள். மறு எல்லையில் உள்ள குமார் சமிக்ஞையை ஏற்று இருவரும் சந்திக்கின்றனர். கமலா மீது குமார் கோபம் அடைகிறான். இந்திய நாட்டுக்கு உதவவே சீன இராணுவத்தில் சேர்ந்ததாக கமலா கூறி இந்திய இராணுவத்துக்கு சாதகமாக உளவு பார்ப்பதாக கூறுகிறாள். அவ்வாறை அவள் உளவு பார்த்து வருகிறாள். இறுதியில் அவள் கணவனால் அவளது செயல் கண்டறியப்பட்டதா, இறுதியில் என்ன ஆனது என்பதே கதை.  

## நடிகர்கள்
- குமாராக சிவாஜி கணேசன்
- கமலாவாக சாவித்திரி
- புஷ்பலதா
- நாகேஷ்
- பூங்குயிலாக மனோரமா
- கண்ணப்பா
- எஸ். ஆர். ஜானகி
- என்னத்த கன்னையா
- குண்டு கருப்பையா
- சண்முகசுந்தரம்
- செந்தாமரை

## இசை
படத்துக்கு கே. வி. மகாதேவன் இசையமைத்தார். "ஓரு கோப்பையிலே", "பசுமை நிறைந்த" போன்ற பாடல்கள் நல்ல வரவேற்பைப் பெற்றன.  
இப்படத்தில் "போகாதே போகாதே" என்றபாடலை மனோரமா சொந்தமாக பாடி நடித்தார்.  

| **எண்.** | **பாடல்** | **பாடகர்கள்** | **எழுதியவர்** | **நீளம்** |
| --- | --- | --- | --- | --- |
| 1 | புத்தன் வந்த | டி. எம். சௌந்தரராஜன் | கண்ணதாசன் | 02:55 |
| 2 | ஹேப்பி பர்த்டே | எல். ஆர். ஈஸ்வரி | 03:22 |  |
| 3 | ஒரு கோப்பையிலே | டி. எம். சௌந்தரராஜன் | 02:33 |  |
| 4 | பனிபடர்ந்த | டி. எம். சௌந்தரராஜன் | 06:06 |  |
| 5 | பசுமை நிறைந்த | டி. எம். சௌந்தரராஜன், பி. சுசீலா | 03:49 |  |
| 6 | போகாதே போகாதே | மனோரமா | 01:56 |  |
| 7 | தாழம்பூவே | டி. எம். சௌந்தரராஜன், எல். ஆர். ஈஸ்வரி | 05:53 |  |
| 8 | வாடைக் காற்றம்மா | எல். ஆர். ஈஸ்வரி | 03:27 |  |

- Rattha Thilakam (1963), ராண்டார் கை, தி இந்து, அக்டோபர் 17, 2015
# சித்தூர் ராணி பத்மினி (திரைப்படம்)


**சித்தூர் ராணி பத்மினி** 1963 ஆம் ஆண்டு வெளிவந்த தமிழ்த் திரைப்படமாகும். சி. எச். நாராயணமூர்த்தி இயக்கத்தில் வெளிவந்த இத்திரைப்படத்தில் சிவாஜி கணேசன், வைஜெயந்திமாலா மற்றும் பலரும் நடித்திருந்தனர்.  

- Chitoor Rani Padmini (1963), ராண்டார் கை, தி இந்து, சூன் 13, 2015
# தர்மம் தலைகாக்கும்


**தர்மம் தலை காக்கும்** 1963 ஆம் ஆண்டு வெளிவந்த தமிழ்த் திரைப்படமாகும். எம். ஏ. திருமுகம் இயக்கத்தில் வெளிவந்த இத்திரைப்படத்தில் எம். ஜி. ஆர், பி. சரோஜா தேவி மற்றும் பலரும் நடித்திருந்தனர்.  

- Dharmam Thalai Kaakkum (1963), ராண்டார் கை, தி இந்து, சூன் 4, 2016
# வானம்பாடி (திரைப்படம்)



***வானம்பாடி*** 1963 ஆம் ஆண்டு வெளிவந்த தமிழ்த் திரைப்படமாகும். ஜி. ஆர். நாதன் இயக்கத்தில் வெளிவந்த இத்திரைப்படத்தில் எஸ். எஸ். ராஜேந்திரன், தேவிகா, ஆர். முத்துராமன் போன்ற நடிகர்களும் குழந்தை நட்சத்திரமாகக் கமல்ஹாசனும் நடித்திருந்தனர். கண்ணதாசன் தயாரித்த இத்திரைப்படம் *சேஷ் பரிசய்* என்ற வங்காள மொழி திரைப்படத்தின் அடிப்படையில் எடுக்கப்பட்டது. இப்படம் வணிகரீதியாக வெற்றியும் பெற்றது.  

## நடிப்பு
| நடிகர் | கதாபாத்திரம் |
| --- | --- |
| எஸ். எஸ். ராஜேந்திரன் | சேகர் |
| தேவிகா | உமா/மீனா/சுமதி/கௌசல்யா தேவி |
| ஆர். முத்துராமன் | மோகன் |
| ஷீலா | சித்ரா |
| கமல்ஹாசன் | ரவி |
| எஸ். வி. சகஸ்ரநாமம் | தணிகாசலம் |
| டி. ஆர். இராமச்சந்திரன் | நித்யானந்தம் |
| இரா. சு. மனோகர் | கோபால் |
| ஜாவர் சீதாராமன் | சிவகரன் |
| டி. ஆர். ராஜகுமாரி | பார்வதி தணிகாசலம் |
| புஷ்பலதா | கல்யாணி நித்யானந்தம் |
| வி. எஸ். ராகவன் | சோமசுந்தரம் |
| ஒ.ஏ.கே. தேவர் | ஜமீன்தார் மார்த்தாண்டம் |
| எம்.இ. மாதவன் | சுந்தரமூர்த்தி |

## தயாரிப்பு
கவிஞர் கண்ணதாசன் இத்திரைப்படத்தை தயாரித்துள்ளார். இந்த படம் வங்காள மொழியில் வெளி வந்த *சேஷ் பரிசய்* என்ற திரைப்படத்தின் அடிப்படையில் எடுக்கப்பட்டது. இப்படத்தை ஜி. ஆர். நாதன் இயக்கம் மற்றும் ஒளிப்பதிவு செய்துள்ளார்.  

நடிகை ஜோதிலட்சுமி இந்த படத்தில் வரும் 'யாரடி வந்தார் என்னடி சொன்னார்' என்ற பாடலில் நடித்ததின் மூலம் திரைத்துறையில் அறிமுகமானார். டி. ஆர். ராஜகுமாரி நடித்த கடைசித் திரைப்படம் இதுவாகும்.  

## வெளியீடு
வானம்பாடி மார்ச் 9,1963 அன்று வெளியானது. இப்படம் வணிகரீதியாக மிகப்பெரிய வெற்றி பெற்றது.  

## பாடல்கள்

கே. வி. மகாதேவன் அவர்களால் பாடல் இசை இயற்றப்பட்டது மற்றும் அனைத்து பாடல்களும் கண்ணதாசனால் எழுதப்பட்டது. "கங்கைகரை" என்ற பாடல் அபேரி ராகத்தை அடிப்படையாகக் கொண்டது. "தூக்கண்ணா குருவி" பாடலானது சாருகேசியுடனான சுத்த தண்யாசி ராகம்.  
| எண். | பாடல் | பாடகர்கள் | பாடலாசிரியர் | நீளம் (நி:வி) |
| --- | --- | --- | --- | --- |
| 1 | "கங்கை கரை தோட்டம்" | பி. சுசீலா | கண்ணதாசன் | 5:46 |
| 2 | "ஊமை பெண் ஒரு" | 4:03 |  |  |
| 3 | "தூக்கனா குருவி கூடு" | 4:21 |  |  |
| 4 | "ஆண் கவியை வெல்ல" | டி. எம். சௌந்தரராஜன் பி. சுசீலா | 5:30 |  |
| 5 | "கடவுள் மனிதனை" | டி. எம். சௌந்தரராஜன் | 3:20 |  |
| 6 | "ஏட்டில் எழுதி வைத்தான்" | டி. எம். சௌந்தரராஜன் எல். ஆர். ஈஸ்வரி | 3:24 |  |
| 7 | "யாரடி வந்தார்" | எல். ஆர். ஈஸ்வரி | 3:49 |  |
| 8 | "நில் கவனி புறப்படு" | ஏ. எல். ராகவன் எல். ஆர். ஈஸ்வரி | 4:10 | } |
# அம்மா எங்கே (திரைப்படம்)


**அம்மா எங்கே** (*Amma Enge*) 1964 ஆம் ஆண்டு நவம்பர் மாதம் 27 ஆம் தேதியன்று வெளிவந்த தமிழ்த் திரைப்படமாகும். ஜி. விஸ்வநாதன் இயக்கத்தில் வெளிவந்த இத்திரைப்படத்தில் ஆர். எஸ். மனோகர், முத்துராமன் மற்றும் பலரும் நடித்திருந்தனர்.  

## நடிகர்கள்
- முத்துராமன்
- ஆர். எஸ். மனோகர்
- வீரப்பன்
- வைரம் கிருஷ்ணமூர்த்தி
- பழனியப்பன்
- அலி
- சந்திரகாந்தா
- ராஜஸ்ரீ
- பேபி ஷகீலா
- மாதவி
- ராதா
- சரஸ்வதி

## பாடல்கள்
இத் திரைப்படத்துக்கு வேதா இசையமைத்திருந்தார். கண்ணதாசன், பஞ்சு அருணாசலம், வாலி, நல்லதம்பி ஆகியோர் பாடல்களை இயற்றியிருந்தனர்.  

## விமர்சனம்
கல்கிக்கு விமர்சனம் எழுதிய எசு. நீலகண்டன், படத்தைப் பார்க்கும் முன் பார்வையாளர்களுக்கு மூன்று அம்சங்கள் தேவை என்று கூறினார்: பொறுமை, தலைவலிக்கு தயாராதல் மற்றும் ஒரு தலையணை ஆகியன அவையாகும்
# ஆயிரம் ரூபாய் (திரைப்படம்)


**ஆயிரம் ரூபாய்** 1964 ஆம் ஆண்டு வெளிவந்த தமிழ்த் திரைப்படமாகும். கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் ஜெமினி கணேசன், சாவித்திரி மற்றும் பலரும் நடித்திருந்தனர். இப்படம் 3 திசம்பர் 1964 அன்று வெளியானது.  

## கதை
தற்கொலை எண்ணதில் உள்ள சந்தானம் (ஜெமினி கணேசன்) ஒரு குழந்தையின் உயிரைக் காப்பாற்றுகிறான். குழந்தையின் தாய் ரேவதி (ராகினி) அவருக்கு அறிவுரை கூறி அனுப்புகிறாள். இதனால் மனம் மாறும் சந்தானம் தொடருந்தில் பல்பொடி விற்று வருகிறான். கூத்து கட்டும் வள்ளியைக் (சாவித்திரி) காதலிக்கிறான். இதற்கிடையில் ஆயிரம் ரூபாய் நோட்டு இவர்கள் வாழ்க்கையில் குறுகிடுகிறது. இவர்கள் வாழ்வில் ஒன்றிணைந்தார்களா இல்லையா என்பதே கதை.  

## படிப்பு
- ஜெமினி கணேசன்
- சாவித்திரி கணேஷ்
- எம். ஆர். ராதா
- சி. கே. நாகேஷ்
- எஸ். ஏ. அசோகன்
- எஸ். வி. சகஸ்ரநாமம்
- கொட்டாப்புளி ஜெயராமன்
- மாஸ்டர் பாபு
- ராகினி
- மோகனா
- நளினி
- பேபி சாவித்ரி
- வீரப்பன்
- கரிகோல் ராஜு
- ஜெமினி பாபு
- வெள்ளை சுப்பையா

## பாடல்
இப்படத்திற்கு கே. வி. மகாதேவன் இசையமைத்தார் பாடல் வரிகளைand கண்ணதாசன், அ. மருதகாசி, வாலி ஆகியோர் எழுதினர்.  
| "அம்மா இல்லே அப்பா" | எஸ். ஜானகி | வாலி | 03:25 |  |
| --- | --- | --- | --- | --- |
| "ஆனாக்கா அந்த மடம் ஆவாட்டி சந்தை மடம்" | பி. சுசீலா | அ. மருதகாசி | 03:19 |  |
| "பற்பொடி கல்நார் பற்பொடி" | பி. பி. ஸ்ரீனிவாஸ், பி. சுசீலா | அ. மருதகாசி | 03:52 |  |
| "பார்த்தாலும் பார்த்தேன் நான் உன்னைப் போல பார்க்கல" | பி. பி. ஸ்ரீனிவாஸ், பி. சுசீலா | கண்ணதாசன் | 03:30 |  |
| "நிலவுக்கும் நிழல் உண்டு" | பி. சுசீலா | கண்ணதாசன் | 03:27 | } |

## வெளியீடும் வரவேற்பும்
ஆயிரம் ரூபாய் 3 திசம்பர் 1964 அன்று வெளியானது. நவம்பர் 3 (தீபாவளி) வெளியிட திட்டமிடப்பட்ட இப்படம் ஒரு மாதம் தாமதமாகதான் வெளியானது. 12 திசம்பர் 1964 அன்று, தி இந்தியன் எக்ஸ்பிரஸ், "மில்லியன் பவுண்டு நோட் என்ற ஆங்கிலப் படத்தை தழுவி உருவாக்கப்பட்ட, ஆயிரம் ரூபாயில் ஓரளவு பாராட்டத்தக்க அம்சம் உள்ளது. படத்தில் உள்ள ஆயிரம் ரூபாய் நோட்டு போலியானது, அதனால் அது பொழுதுபோக்கையும் தருகிறது". கல்கியில் எழுதும் எஸ்.வி.கண்ணன், சாவித்திரி படத்தைத் தன் தோளில் சுமந்தார் என்றார்.
# பொம்மை (திரைப்படம்)


**பொம்மை** 1964 ஆம் ஆண்டு வெளிவந்த பரபரப்பூட்டும் புதிர் வகையைச் சேர்ந்த தமிழ்த் திரைப்படமாகும். எஸ். பாலச்சந்தர் இயக்கத்தில் வெளிவந்த இத்திரைப்படத்தில் எஸ். பாலச்சந்தர், எல். விஜயலட்சுமி, வி. எஸ். ராகவன் மற்றும் பலர் நடித்துள்ளனர். இது ஆல்பிரட் ஹிட்ச்காக்கின் படமான *சபடாஜ்* என்பதன் தழுவலாகும். இப்படத்தில் இடம்பெற்ற *நீயும் பொம்மை நானும் பொம்மை* என்ற பாடலைப் பாடியதன் மூலம் கே. ஜே. யேசுதாஸ் தமிழ்த்திரையுலகிற்கு அறிமுகமானார்.
# என் கடமை


**என் கடமை** (*En Kadamai*) 1964 ஆம் ஆண்டு வெளிவந்த தமிழ்த் திரைப்படமாகும். எம். நடேசன் இயக்கத்தில் வெளிவந்த இத்திரைப்படத்தில்எம். ஜி. ஆர், பி. சரோஜாதேவி மற்றும் பலர் நடித்திருந்தனர்.  

## இசை
விசுவநாதன்-ராமமூர்த்தி இசையமைக்க கவிஞர் கண்ணதாசன் பாடல்களை எழுதினார்.  

## வெளியீடும் விமர்சனமும்
1964 ஆம் ஆண்டு மார்ச்சு மாதம் என் கடமை திரைப்படம் வெளியிடப்பட்டது. எம்ஜியார் திரைப்பட நிறுவனம் மூலம் விநியோகிக்கப்பட்டது. என் கடமை திரைப்படம் எதிர்பார்த்த வெற்றியைப் பெறவில்லை. இது M. G. ராமச்சந்திரன் சென்னை சட்டமன்றக் குழுவில் இருந்து ராஜினாமா செய்த சிறிது காலத்திலேயே வெளியிடப்பட்டதன் காரணமாக இருக்கலாம் என்று பலர் ஊகித்தாலும், ராமச்சந்திரனே அப்படி நினைக்கவில்லை.
# கை கொடுத்த தெய்வம்


**கை கொடுத்த தெய்வம்** 1964 ஆம் ஆண்டு வெளிவந்த தமிழ்த் திரைப்படமாகும். கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் சிவாஜி கணேசன், சாவித்திரி, எஸ். எஸ். ராஜேந்திரன், கே. ஆர். விஜயா மற்றும் பலரும் நடித்திருந்தனர்.  

- கை கொடுத்த தெய்வம்
# கலைக்கோவில்


**கலைக் கோவில்** 1964 ஆம் ஆண்டு வெளிவந்த தமிழ் இசைத் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் முத்துராமன், ராஜஸ்ரீ, நாகேஷ் மற்றும் பலர் நடித்திருந்தனர். இப்படத்தை எம்.எஸ்.விஸ்வநாதன் மற்றும் கங்கா ஆகியோர் தயாரித்தனர். இது ஓர் இசைக் கலைஞனின் வாழ்க்கையை மையமாகக் கொண்ட ஒரு கதையாகும். பொருளாதார ரீதியாக இது ஒரு தோல்விப்படம் ஆகும். இது வீணை இசைக்கலைஞனின் கதையை மையமாக கொண்டனது.  

இப்படத்தை பாக்கியலட்சுமி புரொடக்சன்ஸ் என்ற பதாகையின் கீழ் எம்.எஸ்.விஸ்வநாதன் (விசு என்ற பெயரில்), கங்கா ஆகியோர் தயாரித்தனர். படத்திற்கு விஸ்வநாதன் ராமமூர்த்தி இசையமைத்தனர். கங்கா கலை இயக்குநராகப் பணியாற்றினார். ஸ்ரீதருடன் தொடர்ந்து பணியாற்றிய சித்ராலயா கோபு படத்தின் உதவி வசன எழுத்தாளராக பணியாற்றினார்.  

கலைக் கோவில் 25 செப்டம்பர் 1964 அன்று வெளியானது. ஸ்ரீதரின் இயக்கம், எழுத்து, இசை, நடிகர்களின் நடிப்பு போன்றவை விமர்சகர்களிடமிருந்து நேர்மறையான விமர்சனங்களைப் பெற்றது. வணிகரீதியாக தோல்விப் படம் என்றாலும் பி. சுசீலா மற்றும் எம். பாலமுரளிகிருஷ்ணா ஆகியோர் பாடிய "தங்கரதம் வந்தது வீதியிலே" பாடல் பிரபலமடைந்தது.  

## கதைச்சுருக்கம்
ஒரு ஏழை மனிதன் வீணை வித்வானாக ஆவதன் மூலம் ஏழ்மையில் இருந்து செல்வந்தனாக உயர்கிறான். ஆனால் அதை ஆடம்பரத்தாலிம், நாட்டியக்காரியிடமும், மதுவினாலும் இழக்கிறான்.  

## நடிகர்கள்

;நடிகர்கள்  
- எஸ். வி. சுப்பையா
- ஆர். முத்துராமன்
- நாகேஷ்
- வி. கோபாலகிருட்டிணன்
- வி. எஸ். ராகவன்

;நடிகைகள்  
- சந்திரகாந்தா
- ராஜஸ்ரீ
- ஜெயந்தி
- எஸ். என். லட்சுமி

## தயாரிப்பு
காதலிக்க நேரமில்லை (1964) வெற்றிக்குப் பிறகு, அதன் தயாரிப்பாளரும் இயக்குனருமான சி. வி. ஸ்ரீதர், ஒரு இசைக்கலைஞனின் வாழ்க்கையை அடிப்படையான கதையில் தனது அடுத்த படத்தை இயக்கத்தை உருவாக்க முடிவு செய்தார். அவருடன் படங்களில் தொடர்ந்து பணியாற்றிய திரைப்பட எழுத்தாளர் சித்ராலயா கோபுவுடன், மெரீனா கடற்கரையில் சந்தித்து, அடுத்த படம் பற்றி விவாதிக்கையில், ஸ்ரீதர் அவர் ஏற்கனவே எழுதி முடித்த கதையை அவரிடம் சொன்னார், அது கலைக் கோவில் படமாக மாறியது. படத்தின் உதவி வசன எழுத்தாளராக கோபு நியமிக்கப்பட்டார். படத்தின் கதையைக் கேட்ட இசையமைப்பாளர் எம். எஸ். விஸ்வநாதன், கங்காவுடன் இணைந்து பாக்யலட்சுமி புரொடக்சன்ஸ் என்ற பதாகையின் கீழ் படத்தைத் தானே தயாரிக்க முடிவு செய்தார். சிட்டி பாபு முத்துராமனுக்காக வீணை வாசித்தார். இப்படத்தில் எஸ். வி. சுப்பையா நடித்த பாத்திரத்துக்கு எஸ். வி. ரங்கா ராவை ஸ்ரீதர் தேர்வு செய்து ஒப்பந்தம் செய்து வைத்திருந்தார். படப்பிடிப்பின் முதல் நாளில் அவர் படப்பிடிப்புக்கு வராததால், அவருக்குப் பதிலாக எஸ். வி. சுப்பையாவை அப்பாத்திரத்தில் நடிக்கக் கேட்டார். ஆனால் முதலில் அந்த வேடத்தில் நடிக்க அவர் மறுத்துவிட்டார், ஏனெனில் அவர் ஒட்டு தாடி, மீசையுடன் நடிக்கமாட்டேன் என்ற கொள்கை உடையவர். ஆனால் பிறகு அந்த பாத்திரத்தின் முக்கியத்துவம், பேசவேண்டிய உரையால் போன்றவற்றை ஸ்ரீதர் விளக்கிய பிறகு நடிக்க ஓப்புக்கொண்டார்.  

## இசை
படத்திற்கான இசையை இரட்டை இசையமைப்பாளர்களான விஸ்வநாதன்-ராமமூர்த்தி (எம். எஸ். விஸ்வநாதன் மற்றும் டி. கே. ராமமூர்த்தி ஆகியோர்) அமைத்தனர். பாடல் வரிகளை கண்ணதாசன் எழுதினார். "தேவியர் இருவர்" பாடல் ஸ்ரீ எனப்படும் கர்நாடக ராகத்தில் அமைக்கப்பட்டது. அதே சமயம் "தங்கரதம் வந்தது" பாடல் ஆபோகி இராகத்தில் அமைக்கப்பட்டது. தங்கரதம் வந்தது பாடலுக்கு சியாம் வயலின் வாசித்தார், இது பிரபலமடைந்தது. அவர் மேற்கத்திய பாடல்களுக்கு நன்கு வாசிப்பவராக இருந்ததால், பாரம்பரிய-கருப்பொருள் பாடலை வாசிப்பதில் அவர் சிரமப்பட்டார்.
# காதலிக்க நேரமில்லை (1964 திரைப்படம்)



**காதலிக்க நேரமில்லை** 1964 ஆம் ஆண்டு வெளிவந்த காதல் - நகைச்சுவை தமிழ்த் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் ரவிசந்திரன், காஞ்சனா, டி. எஸ். பாலையா, முத்துராமன், நாகேஷ், சச்சு ஆகியோர் நடித்திருந்தனர்.  

## நடிப்பு
- ரவிசந்திரன்
- காஞ்சனா
- டி. எஸ். பாலையா
- முத்துராமன்
- நாகேஷ்
- சச்சு
- வி. எஸ். ராகவன்
- ராஜஸ்ரீ

## பாடல்கள்

இத்திரைப்படத்தின் பாடல்களை கண்ணதாசன் எழுத விஸ்வநாதன்-ராமமூர்த்தி இசையமைத்துள்ளனர். "அனுபவம் புதுமை" பாடல் இலத்தீன் பாடலான "பெசாமே மூச்சோ" (Besame Mucho) பாடல் போன்று உள்ளது.  

## மறு ஆக்கம்
இத்திரைப்படம் *பிரேமின்ச்சி சூடு* (1965) என்ற பெயரில் தெலுங்கிலும், *ப்யார் கியே ஜா* என்ற பெயரில் இந்தியிலும் மறு ஆக்கம் செய்யப்பட்டது.
# பச்சை விளக்கு



**பச்சை விளக்கு** (*Pachhai Vilakku*) 1964 ஆம் ஆண்டு ஏப்ரல் மாதம் 3 ஆம் தேதியன்று வெளிவந்த தமிழ்த் திரைப்படமாகும்.ஏ. பீம்சிங் இயக்கத்தில் வெளிவந்த இத்திரைப்படத்தில் சிவாஜி கணேசன், எஸ். எஸ். ராஜேந்திரன், விஜயகுமாரி மற்றும் பலரும் நடித்திருந்தனர்.  
## நடிகர்கள்

- சிவாஜி கணேசன் -சாரதி
- சௌகார் ஜானகி - பார்வதி
- எஸ். எஸ். ராஜேந்திரன் பசுபதி
- சி. ஆர். விஜயகுமாரி -சுமதி
- ஏ. வி. எம். ராஜன் -மணி
- புஷ்பலதா -லதா
- எஸ். வி. ரங்கராவ் -பொன்னம்பலம்
- எம். ஆர். ராதா - இராசாபாதர்
- நாகேஷ் - ஜோசப்
- சித்தூர் வி. நாகையா -கோபாலய்யா
- எசு. ஆர். ஜானகி -அண்ணம்மாள்
- கே. கே. சௌந்தர்
- சிறீராம் - பாலு
- கருப்பு சுப்பையா -கரீம்

## தயாரிப்பு
எந்திர ஓட்டுநர் பற்றிய படம் செய்து கொண்டிருந்த சரவணன், தி.நகரில் இரயில்வே வாயிலை கடக்கும்போது பொருத்தமான தலைப்பைத் தேடிக்கொண்டிருந்தார் பீம்சிங் தனது படத்திற்கு பச்சை விளக்கு என்று பெயரிட வழிவகுத்த இரயில்வே வாயில் அருகே உள்ள சுவரில் முக்கிய அம்சமாக பச்சை விளக்கு கொண்ட சுவரொட்டிகளை அவர் ஒட்டினார். இந்தப் படம் முதலில் 8,000 அடியில் (2,400 மீ) படமாக்கப்பட்டது. மெய்யப்பனை இது ஈர்க்கவில்லை என்பதால் மேலும் ராஜன் மற்றும் புஷ்பலதாவை உள்ளடக்கிய கூடுதல் நடிகர்களுடன் அதே பின்னணியில் வித்தியாசமான கதையுடன் மீண்டும் படமாக்க முடிவு செய்யப்பட்டது ஒளிமயமான எதிர்காலம் மற்றும் கேள்வி பிறந்தது ஆகிய பாடல்கள் பிரபலமடைந்தன. இத்திரைப்படம் ஒரு பொழுதுபோக்கு திரைப்படம் என்று இந்தியன் எக்சுபிரசு பத்திரிகை விமர்சித்தது." கல்கியின் பி.எசு.மணி திரைப்படத்திற்கு நேர்மறையான விமர்சனத்தை வழங்கினார், முதன்மையாக ஒளிப்பதிவு மற்றும் ஒலிப்பதிவு நன்றாக இருந்ததாக அவர் தெரிவித்தார். திரையரங்குகளில் இத்திரைப்படம் 100 நாட்களுக்கு மேல் ஓடியது.
# படகோட்டி (திரைப்படம்)


**படகோட்டி** 1964 ஆம் ஆண்டு வெளிவந்த தமிழ்த் திரைப்படமாகும். சக்தி டி. கிருஷ்ணசாமி எழுதி, டி. பிரகாஷ் ராவ் இயக்கத்தில் வெளிவந்த இத்திரைப்படத்தில் எம். ஜி. ஆர், சரோஜா தேவி மற்றும் பலரும் நடித்திருந்தனர்.  

## கதை

இத்திரைப்படம் சுறா மற்றும் திருக்கை என்னும் இரண்டு மீனவ குழுக்களைப் பற்றியது. ஜமீன்தாராக தோன்றும் எம். என். நம்பியார் அவர்கள், மீனவர்கள் மத்தியில் தம்முடைய சூழ்ச்சியின் மூலமாக பிரித்தாளும் கொள்கையை மேற்கொள்வார்.  

## பாடல்கள்
விஸ்வநாதன்,ராமமூர்த்தி இசையமைத்த இத்திரைப்படத்தின் பாடல்களை வாலி எழுதியுள்ளார். இத்திரைப்படத்தின் *தொட்டால் பூ மலரும்* பாடல் *சுத்ததன்யாசி* இராகத்தில் அமைக்கப்பட்டு திரைப்படங்களில் வரும் இராகத்தில் புதுமையை ஏற்படுத்தியது. இப்பாடலை ஏ. ஆர். ரகுமான் 2004-ஆம் ஆண்டு நியூ திரைப்படத்திற்காக புதுமையான முறையில் மறுஆக்கம் செய்திருந்தார்.  

| பாடல் | பாடியவர்(கள்) | பாடல் வரிகள் |  |
| --- | --- | --- | --- |
| தரைமேல் பிறக்க | டி. எம். சௌந்தரராஜன் | வாலி |  |
| தொட்டால் பூ மலரும் | டி. எம். சௌந்தரராஜன், பி. சுசீலா | வாலி |  |
| கொடுத்ததெல்லாம் கொடுத்தான் | டி. எம். சௌந்தரராஜன் | வாலி |  |
| கல்யாணப் பொண்ணு | டி. எம். சௌந்தரராஜன் | வாலி |  |
| பாட்டுக்கு பாட்டெடுத்து | டி. எம். சௌந்தரராஜன், பி. சுசீலா | வாலி |  |
| நான் ஒரு குழந்தை | டி. எம். சௌந்தரராஜன் | வாலி |  |
| அழகு ஒரு ராகம் | பி. சுசீலா | வாலி |  |
| என்னை எடுத்து | பி. சுசீலா | வாலி | } |

## நடிப்பு விபரம்
| நடிப்பு | கதாப்பாத்திரம் |
| --- | --- |
| எம். ஜி. ஆர் |  |
| சரோஜா தேவி |  |
| எம். என். நம்பியார் |  |
| மனோரமா |  |
| நாகேஷ் | } |
# புதிய பறவை


**புதிய பறவை** 1964 ஆம் ஆண்டு வெளிவந்த தமிழ்த் திரைப்படமாகும். தாதா மிராசி இயக்கத்தில் வெளிவந்த இத்திரைப்படத்தில் சிவாஜி கணேசன், சரோஜா தேவி மற்றும் பலரும் நடித்திருந்தனர். இப்படம் சிவாஜி பிலிம்ஸ் தயாரித்த முதல் தமிழ் படம். *சேஸ் ஏ குறூக்கட் சாடோ* (Chase a Crooked Shadow) என்னும் ஆங்கில படத்தின் தளுவலாக வெளிவந்த வங்க மொழி திரைப்படமான *சேஷ் அங்கா* 1963இல் வெளியானது. இந்த வங்க மொழி படத்தை தமிழுக்கு ஏற்றவாறு மாற்றியமைக்கப்பட்டு புதிய பறவை உருவாக்கப்பட்டது.  

## வரவேற்பு
இப்படம் திரையரங்குகளில் வெளியான பொழுது மக்களின் வரவேற்பு பெற்று வெற்றிகரமாக ஓடியது. சில திரையரங்குகளில் 133 நாட்கள் ஓடியது.  

## விமர்சனம்
இத்திரைப்படம் வெளியான பொழுது கல்கி இதழில் வந்த விமர்சனத்தில் "தமிழ்த் திரையுலகில் ஒரு புது முயற்சி என்று வேணுமானால் பாராட்டலாம். ஆனால் மொத்தத்தில் 'புதிய பறவை' பழைய கூட்டைச் சேர்ந்தது தான்" என்ற எழுதினர்.